Microsoft Office 95

**Microsoft Office 95**, još poznat pod imenom **Microsoft Office for Windows 95**, jest uredski paket Microsoft Officea posebno dizajniran za Windows 95. Objavljen je 24. augusta 1995. godine. Nasljednik je paketu Office 4.3, te ga nasljeđuje paket Office 97.

## Funkcije 
Microsoft Office 95 sadrži šest aplikacija: Word (program za obradu teksta), Excel (program za tabelarne prikaze), PowerPoint (program za prezentacije), Access (program za upravljanje bazama podataka), Schedule+ (program za upravljanje vremenom) i Binder (program za povezivanje rada spomenutih aplikacija). Na CD izdanju paketa se također nalazi program Microsoft Bookshelf.

Upravdava ime u tome da je napravljen specifično za sistem Windows 95. Microsoft je prethodno objavio Office 4.2 za Windows NT i nekoliko njegovih arhitektura,  što je sadržavalo 32-bitnu verziju programa Word 6.0 za Windows NT i Excel 5.0 za Windows NT, ali je PowerPoint 4.0 bio 16-bitna aplikacija. Počevši od paketa Microsoft Office 95, sve komponente paketa su bile 32-bitne. Sve Office 95 aplikacije podržavaju OLE 2, što znači da mogu razmjenjivati podatke između sebe kao i između ostalih aplikacija koji podržavaju ovu vrstu protokola. Binder koristi ovaj protokol kako bi spojio OLE objekte.

Verzija Office 95 je nosila broj 7.0, kako bi bila ista kao verzija programa Word u to vrijeme. Ostale komponente također imaju 7.0 kao svoj broj verzije kako bi pokazali da su savremeni proizvodi, iako njihovi prethodnici nisu bili verzije 6.0. Prethodne verzije komponenata su bile Word 6.0, Excel 5.0, PowerPoint 4.0, Schedule+ 1.0 i Access 2.0. Binder je bila nova aplikacija u to vrijeme, te nije imala prethodnika. Microsoft Outlook nije bio sadržan u ovom paketu, već je ranije objavljivan sa sistemom Microsoft Exchange Server 5.5.

Microsoft Excel je sadržavao skrivenu funkciju (ili *uskršnje jaje*) u kojoj se mogla igrati igra slična *Doomu*, pod imenom *Hall of Tortured Souls* koja je kreditirala programere aplikacije.

### Savremene komponente 
Nekolicina drugih programa je također bila "kompatibilna sa paketom Microsoft Office 95":
* Microsoft Project for Windows 95 (verzija 4.1a)
* Microsoft Publisher for Windows 95 (verzija 3.0)
* Microsoft FrontPage 1.1
* Office Small Business Pack for Office 95
* Small Business Financial Manager for Excel
Drugi savremeni Microsoftovi proizvodi su bili:
* Microsoft Works 4.0
* Microsoft Money 4.0

## Verzije 
[frame|Računarske ikone komponenata paketa Microsoft Office 95 Pro: Sa lijeva ka desno, [Microsoft Word|Word, Excel, PowerPoint, Access, Schedule+ i Binder.]]
Office 95 je bio dostupan u dvije verzije koje su sadržavale sljedeće aplikacije:

## Ažuriranja 
Nije bilo servisnih paketa koji su se mogli preuzeti za Office 95. Umjesto toga, objavljene su dvije ažurirane verzije: 7.0a i 7.0b u svrhu popravljanja grešaka u aplikacijama. Moglo ih se naručiti preko Microsoftove podrške. Manje ažuriranje je objavljeno i moglo se preuzeti preko interneta 1999. godine. Sva podrška za Office 95 je prestala 31. decembra 2001. godine, na isti dan kao i za Windows 95.

Verzije Microsoft Jet baze podataka koja koja je pokretala Access za Windows 95 (Access 7.0) i kasnije Access 97 je imala kritičnu grešku tako da se Access nije mogao koristiti na računaru sa manje od 1 GB radne memorije. Iako je problem riješen za Jet 3.5 odnosno Access 97, nikada nije riješen za Jet 3.0 odnosno Access 95.

## Sistemski zahtjevi 
Microsoft Office 95 zahtijeva 386DX ili jači procesor i jedan od sljedećih sistema: Windows 95, Windows NT 4.0 ili Windows NT 3.51. Također zahtijeva 8 MB radne memorije. Povodom slobodnog prostora na hard disku, kompaktna vrsta instalacije zahtijevala je 28 MB, "tipična" vrsta 55 MB a potpuna vrsta instalacije 88 MB.

## Reference 
Kategorija:Microsoft
Office 95